CELEX: 62012CN0383
Language: el
Date: 2012-08-08 00:00:00
Title: Υπόθεση C-383/12 P: Αναίρεση που άσκησε στις 8 Αυγούστου 2012 η Environmental Manufacturing LLP κατά της αποφάσεως του Γενικού Δικαστηρίου (τέταρτο τμήμα) που εκδόθηκε στις 22 Μαΐου 2012 στην υπόθεση T-570/10: Environmental Manufacturing LLP κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ)

27.10.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 331/13
            
         
      Αναίρεση που άσκησε στις 8 Αυγούστου 2012 η Environmental Manufacturing LLP κατά της αποφάσεως του Γενικού Δικαστηρίου (τέταρτο τμήμα) που εκδόθηκε στις 22 Μαΐου 2012 στην υπόθεση T-570/10: Environmental Manufacturing LLP κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ)
      (Υπόθεση C-383/12 P)
      (2012/C 331/21)
      Γλώσσα διαδικασίας: η αγγλική
      
         Διάδικοι
      
      
         Αναιρεσείουσα: Environmental Manufacturing LLP (εκπρόσωποι: S. Malynicz, Barrister, M. Atkins, Solicitor, K. Shadbolt, Trade Mark Attorney)
      
         Αντίδικοι κατ’ αναίρεση: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), Société Elmar Wolf
      
         Αιτήματα της αναιρεσείουσας
      
      Με την αίτηση αναιρέσεως, η αναιρεσείουσα ζητεί από το Δικαστήριο:
      
                  1)
               
               
                  να αναιρέσει την απόφαση του Γενικού Δικαστηρίου (τέταρτο τμήμα) που εκδόθηκε στις 22 Μαΐου 2012 στην υπόθεση T-570/10 και να αποφανθεί οριστικώς επί της διαφοράς,
               
            
                  2)
               
               
                  να ορίσει ότι το ΓΕΕΑ και η παρεμβαίνουσα φέρουν τα δικαστικά τους έξοδα καθώς και τα δικαστικά έξοδα της αναιρεσείουσας.
               
            
         Λόγοι αναιρέσεως και κύρια επιχειρήματα
      
      Μετά την έκδοση της αποφάσεως του Δικαστηρίου της 27ης Νοεμβρίου 2008, C-252/07, Intel Corporation (Συλλογή 2008, σ. I-8823), για να διαπιστωθεί ότι η χρησιμοποίηση του μεταγενέστερου σήματος προκαλεί ή θα μπορούσε να προκαλέσει βλάβη στον διακριτικό χαρακτήρα του προγενέστερου σήματος πρέπει να αποδειχθεί ότι η οικονομική συμπεριφορά του μέσου καταναλωτή των προϊόντων ή αποδέκτη των υπηρεσιών για τα οποία έχει καταχωρισθεί το προγενέστερο σήμα έχει μεταβληθεί λόγω της χρησιμοποιήσεως του μεταγενέστερου σήματος ή ότι υπάρχει σοβαρός κίνδυνος να επέλθει τέτοια μεταβολή στο μέλλον. Το Γενικό Δικαστήριο εσφαλμένως δεν απαίτησε τέτοιου είδους αποδείξεις, κρίνοντας αντιθέτως ότι αρκεί απλώς η εξασθένηση της ικανότητας του προγενέστερου σήματος να υποδηλώνει ότι οι υπηρεσίες ή τα προϊόντα για τα οποία καταχωρίσθηκε και χρησιμοποιείται προέρχονται από τον δικαιούχο του εν λόγω σήματος, διότι η χρησιμοποίηση του μεταγενέστερου σήματος συνεπάγεται την αποδόμηση της ταυτότητας του προγενέστερου σήματος και του αντίκτυπου που έχει στο κοινό.